PATVIRTINTA

Direktoriaus 2014m.birželio 4 d.

įsakymu V1- 147

**ŠALČININKŲ R. DIEVENIŠKIŲ ,,RYTO“ VIDURINĖS MOKYKLOS MOKINIŲ DALYKINIŲ OLIMPIADŲ, KONKURSŲ IR KITŲ RENGINIŲ ORGANIZAVIMO**

**TVARKOS APRAŠAS**

1. **BENDROSIOS NUOSTATOS**

1. Šalčininkų r.Dieveniškių ,,Ryto“ vidurinės mokyklos( toliau – mokyklos) mokinių dalykinių olimpiadų, konkursų ir kitų renginių organizavimo tvarkos aprašas (toliau – Aprašas) reglamentuoja:

1.1. Šalčininkų r. Dieveniškių ,,Ryto“ vidurinės mokyklos mokinių dalykinių olimpiadų, konkursų ir kitų renginių tikslus, rengėjus, vertintojus, organizavimo, vykdymo, finansavimo, dalyvių apdovanojimo tvarką.

1.2. Šalčininkų r. Dieveniškių ,,Ryto“ vidurinės mokyklos mokinių dalykinių olimpiadų, konkursų ir kitų renginių (toliau – Renginys), organizuojamų pagal Lietuvos Respublikos švietimo ir mokslo ministerijos, Lietuvos mokinių neformaliojo švietimo centro, Šalčininkų rajono savivaldybės Švietimo ir sporto skyriaus, patvirtintus Lietuvos mokinių dalykinių olimpiadų, konkursų ir kitų renginių grafikus, mokyklinio, rajoninio, zoninio bei šalies etapų organizavimo ir finansavimo tvarką.

1. **RENGINIŲ TIKSLAI**

2. Šalčininkų r.Dieveniškių ,,Ryto“ vidurinės mokyklos mokinių dalykinių olimpiadų ir konkursų, kitų renginių organizavimo tikslai:

2.1. skatinti mokinius domėtis mokslu, menu, kultūra, tobulinti ir plėsti jų dalykines žinias;

2.2. ugdyti mokinių bendruosius dalykinius gebėjimus, mokslinį, kritinį mąstymą, kūrybiškumą, saviraišką, poreikį plėsti kompetencijas;

2.3. ugdyti meninius, kūrybinius gebėjimus, padėti atskleisti jų prigimtines menines ir kūrybines galias;

2.4. ugdyti bendradarbiavimo, projektinio darbo ir kitus gebėjimus;

2.5. rasti itin gabius vaikus ir juos ugdyti;

2.6. skatinti mokytojų papildomą darbą su gabiais mokiniais;

2.7. atrinkti kandidatus dalyvauti Lietuvos mokinių dalykinių olimpiadų ir konkursų rajoniniuose, zoniniuose ir šalies etapuose.

**III. RENGINIŲ PLANAVIMAS**

3. Olimpiadų, konkursų ir kitų renginių grafikus rengia mokykla savo iniciatyva, atsižvelgdama į regioninių/šalies renginių organizatorių iniciatyvas bei Šalčininkų rajono savivaldybės administracijos Švietimo ir sporto skyriaus (toliau – Švietimo ir sporto skyrius) veiklos planus.

**IV. RENGINIŲ ORGANIZAVIMO ETAPAI, KOORDINAVIMAS IR MOKINIŲ DALYVAVIMAS RENGINIUOSE**

4. Renginiai organizuojami ir vykdomi remiantis Lietuvos mokinių dalykinių olimpiadų, konkursų ir kitų renginių grafiku, dalykinių olimpiadų, konkursų ir kitų renginių nuostatais, konkrečių mokomųjų dalykų olimpiadų, konkursų ir kitų renginių sąlygomis, Švietimo ir mokslo ministerijos raštais, reglamentuojančiais olimpiadų, konkursų ir kitų renginių organizavimą ir vykdymą, Šalčininkų rajono savivaldybės administracijos direktoriaus įsakymais ir šiuo Aprašu.

5. Mokyklos etapą organizuoja ir su tuo susijusius darbus vykdo mokykla.

6. Mokytojas:

6.1.pateikia direktoriui paraišką dėl mokinių dalyvavimo mokykliniame renginyje ir mokyklinio renginio pravedimo protokolą iki mokyklos veiklos mėnesio plane numatytos datos (paraiška, 1 priedas);

6.2.mokomųjų dalykų olimpiadų ir konkursų mokyklos etapą organizuoja ir vykdo dalyko mokytojas ir mokyklos direktoriaus įsakymu sudaryta renginio organizavimo ir vertinimo komisija;

6.3. laiką, patalpas renginiui suderina su direktoriaus pavaduotoju ugdymui;

6.4. parengia užduotis atitinkančias dalykų bendrąsias programas.

6.5. renginyje dalyvaujančių mokinių sąrašus skelbia mokytojų kambaryje.

6.6. iki nustatytos datos pateikia prašymą direktoriui, dėl mokinių dalyvavimo rajono/šalies etape.

7. Metodinėse grupėse aptariami mokyklos, rajono, šalies olimpiadų, konkursų, varžybų rezultatai.

**V. RENGINIO VERTINIMO KOMISIJOS PAREIGOS IR FUNKCIJOS**

8. Renginio dalyvių darbus vertina vertinimo komisija, kurią tvirtina mokyklos direktorius. Vertinimo komisiją sudaro vertinimo komisijos pirmininkas ir komisijos nariai.

9. Vertinimo komisijos pirmininkas:

9.1. organizuoja vertinimo komisijos darbą;

9.2. supažindina komisijos narius su vertinimo instrukcija ir užtikrina jos laikymąsi;

9.3 užkoduoja dalyvių darbus ir tvirtina rezultatų suvestinę (suvestinė, 2 priedas). Taškai surašomi mažėjimo tvarka.

9.4. patikrinus ir įvertinus renginio darbus, užpildytą ir visų komisijos narių pasirašytą rezultatų suvestinę pristato direktoriaus pavaduotojui ugdymui ne vėliau kaip kitą darbo dieną po vertinimo pabaigos.

10. Vertinimo komisijos nariai:

10.1. užtikrina renginio darbų vertinimo skaidrumą ir objektyvumą, laimėtojų atranką į renginio rajono/ šalies etapą;

10.2. užpildo renginio rezultatų suvestinę ir pateikia jį vertinimo komisijos pirmininkui.

**VI. RENGINIŲ FINANSAVIMAS**

11. Mokinių dalyvavimo renginių mokykliniuose ir savivaldybės etapuose išlaidas kompensuoja mokykla.

12. Kai į olimpiadų, konkursų, varžybų rajoninius/zoninius etapus vykstama visuomeniniu transportu, mokytojas kreipiasi į sekretorę dėl kelionės lapo paruošimo ir pasirūpina, kad autotransporto įmonė patvirtintų antspaudu iki mokinys važiuos į renginį.

**VII. RENGINIŲ NUGALĖTOJŲ APDOVANOJIMAS IR MOKYTOJŲ SKATINIMAS**

13. Mokyklos etapo laimėtojus apdovanoja ir mokytojus skatina mokyklos vadovas .

14.Mokinių apdovanojimai:

14.1. I, II ir III vietos mokyklinių renginių laimėtojai apdovanojami padėkos raštais renginio ar pusmečio (trimestro) pabaigoje. Olimpiadų laimėtojai apdovanojami Lietuvos nepriklausomybės atkūrimo dieną( kovo 11-ąją).

14.2 Mokiniai, kurie tapo rajoninių, respublikinių olimpiadų ir konkursų nugalėtojais ir prizininkais, apdovanojami mokyklos padėkos raštais už mokyklos vardo garsinimą.

14.3 Olimpiadų, konkursų, varžybų nugalėtojai ir prizininkai mokslo metų pabaigoje apdovanojami nemokama kultūrine – pažintine išvyka.

14.4 Informacija apie aukštus rezultataus skelbiama mokyklos, rajono informavimo ir komunikavimo šaltiniuose.

15. Mokytojai, kurių parengti mokiniai tapo rajoninių, respublikinių olimpiadų ir konkursų nugalėtojais ir prizininkais, apdovanojami mokyklos padėkos raštais už mokyklos vardo garsinimą.

**VIII. PRIEŽIŪRA**

16. Renginių organizavimo ir vykdymo priežiūrą vykdo mokyklos direktorius ir direktoriaus pavaduotojas ugdymui.

**IX. TVARKOS GALIOJIMAS**

17. Dalykinių olimpiadų, konkursų ir kitų renginių organizavimo tvarkos aprašas nustoja galioti patvirtinus naują aprašą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_